Matt Damon

Matthew Paige "Matt" Damon (; lahir 8 Oktober 1970) ialah seorang pelakon, penerbit dan penulis filem Amerika Syarikat. Matt Damon dan Ben Affleck menulis lakon layar yang memenangi Anugerah Akademi, Good Will Hunting (1997) yang juga dibintangi olehnya. Beliau merupakan salah seorang daripada 40 pelakon lelaki dengan pendapatan tertinggi sepanjang masa. Sebagai tambahan kepada banyak anugerah yang diterima oleh Damon termasuk Anugerah Akademi dan Anugerah Golden Globe, beliau menerima satu bintang di Hollywood Walk of Fame pada tahun 2007 untuk kerjanya dalam industri filem.

Matt Damon dikenali sebagai pelakon versatil, membintangi dalam filem-filem yang mencapai kejayaan komersial dan kritis seperti siri Bourne, Ocean, The Talented Mr. Ripley (1999), Dogma (1999), Saving Private Ryan (1998) dan The Martian (2015). Beliau mendapat pujian kritis untuk lakonannya dalam Syriana (2005) dan The Good Shepherd (2006) serta The Departed (2006).

 Kehidupan awal 
Matt Damon dilahirkan di Cambridge, Massachusetts, anak kepada Kent Telfer Damon dan Nancy Carlsson-Paige. Bapanya berketurunan Inggeris dan Scotland manakala ibunya berketurunan Finland dan Sweden. Damon dan keluarganya berpindah ke Newton untuk dua tahun. Ibu-bapanya bercerai ketika beliau berumur dua tahun dan kembali bersama ibunya ke Cambridge. Beliau menghadiri Sekolah Alternatif Cambridge (sekarang Graham and Parks) dan kemudiannya Sekolah Latin dan Cambridge Rindge. Matt Damon berlakon dalam beberapa produksi teater sekolah tinggi. Matt Damon menghadiri Universiti Harvard tetapi meninggalkan universiti itu untuk berlakon dalam School Ties.

 Kerjaya 

 1988 - 1996 
Matt Damon menghadiri Universiti Harvard pada tahun 1988 dimana beliau muncul dalam lakonan teater pelajar seperti Burn This dan A... My Name is Alice. Beliau membuat penampilan filem pertamanya ketika berumur 18 tahun dalam Mystic Pizza. Sebagai seorang pelajar di Universiti Harvard, beliau berlakon sebagai peranan kecil seperti dalam Rising Son dan School Ties. Beliau meninggalkan universiti itu pada tahun 1992 untuk berlakon dalam Geronimo: An American Legend Matt Damon kemudiannya muncul dalam Courage Under Fire.

 1997 - 2000
Pada awal tahun 1990an, Matt Damon dan Ben Affleck menulis lakon layar Good Will Hunting (1997). Ia menerima sembilan pencalonan Anugerah Akademi, mendapatkan Matt Damon dan Affleck Oskar dan Golden Globes untuk Lakon Layar Terbaik. Matt Damon juga dicalonkan Anugerah Akademi bagi kategori Pelakon Lelaki Terbaik untuk filem itu. Beliau dan Ben Affleck dibayar gaji $600,000 manakala filem itu mengutip lebih daripada $225 juta di seluruh dunia. Kedua-dua mereka kemudiannya membuat parodi watak dari filem itu dalam Jay and Silent Bob Strike Back.

Juga pada tahun 1997, Matt Damon merupakan watak utama dalam The Rainmaker. Selepas berjumpa Damon di set Good Will Hunting, Steven Spielberg memilih Matt Damon untuk berlakon dalam Saving Private Ryan. Beliau melakonkan watak Tom Ripley dalam The Talented Mr. Ripley (1999). Beliau juga mempunyai peranan dalam Dogma (1999). Peranan Matt Damon sebagai watak utama dalam filem romantik seperti All the Pretty Horses dan The Legend of Bagger Vance gagal mencapai kejayaan komersial dan kritis.

 2001 - 2007 
alt=Six actors, all but one wearing a leather jacket, are photographed on a stage with a blue curtain as a backdrop.|thumb|right|Brad Pitt, George Clooney, Matt Damon, Andy García dan Julia Roberts (barisan pelakon Ocean's Eleven), bersama pengarah, Steven Soderbergh pada bulan Disember 2001

Dari tahun 2001 sehingga 2007, Matt Damon mula lebih dikenali di peringkat antarabangsa sebagai sebahagian daripada dua francais filem. Beliau membintangi sebagai Linus Caldwell dalam Ocean's Eleven; disusuli dengan dua sekuel, Ocean's Twelve (2004) dan Ocean's Thirteen (2007). Beliau melakonkan watak Jason Bourne dalam The Bourne Identity (2002), The Bourne Supremacy (2004) dan The Bourne Ultimatum (2007). 

alt= Photo of Damon and De Niro, each wearing a tuxedo jacket and a dark blue shirt.|thumb|right|Matt Damon dan Robert De Niro di Berlin pada bulan Februari 2007 untuk pembukaan filem The Good Shepherd
Matt Damon melakonkan watak kembar siam dalam Stuck on You (2003) yang menerima skor 60% di Rotten Tomatoes dan ulasan bercampur . Beliau melakonkan watak Wilhelm Grimm dalam The Brothers Grimm (2005) yang gagal mencapai kejayaan komersial. Kemudiannya pada tahun itu, beliau muncul dalam Syriana.

Pada tahun 2006, Matt Damon menyertai Robert De Niro dalam The Good Shepherd sebagai pegawai CIA dan mempunyai peranan dalam The Departed. The Departed mendapat skor 92% di Rotten Tomatoes dan menerima ulasan positif. Damon membuat penampilan kameo tidak dikredit dalam  Youth Without Youth (2007) dan satu lagi penampilan kameo dalam Che.

2009 - kini
Beliau membuat penampilan tetamu dalam musim keenam Entourage sebagai dirinya sendiri. Peranan seterusnya adalah dalam The Informant! (2009). Juga pada tahun 2009, Matt Damon melakonkan watak François Pienaar dalam Invictus. Invictus mendapatkan Matt Damon pencalonan Anugerah Akademi untuk Pelakon Lelaki Sokongan Terbaik.

Pada tahun 2010, beliau bekerjasama semula dengan pengarah, Paul Greengrass untuk filem aksi thriller, Green Zone yang gagal mencapai kejayaan komersial dan menerima skor 53% di Rotten Tomatoes. Beliau muncul sebagai bintang tetamu dalam sebuah episod Arthur bertajuk "The Making of Arthur" sebagai dirinya sendiri. Semasa Musim 5 30 Rock, beliau muncu sebagai bintang tetamu dalam episod "I Do Do", "The Fabian Strategy", "Live Show" dan "Double Edged Sword". Projek 2010 Matt Damon termasuk Hereafter dan True Grit.

Pada tahun 2011, beliau membintangi dalam The Adjustment Bureau, Contagion dan We Bought a Zoo. Pada bulan April 2012, Matt Damon menjalani pengambaran Promised Land, diarahkan oleh Gus Van Sant. Matt Damon mempunyai peranan dalam Behind the Candelabra yang ditayangkan di HBO pada Mei 26, 2013.

Matt Damon membintangi filem sains fiksyen, Elysium (2013) dimana beliau berlakon sebagai Max DeCosta. Beliau juga muncul dalam The Zero Theorem pada tahun 2013. Pada tahun 2014, beliau membintangi The Monuments Men, dan mempunyai peranan kecil sebagai Dr. Mann dalam Interstellar. Beliau melakonkan watak Mark Watney dalam The Martian (2015), berdasarkan novel Andy Weir dengan tajuk yang sama. Beliau telah menandatangani untuk membintangi filem Downsizing.

 Kehidupan peribadi 
Matt Damon mempunyai hubungan dengan bintang bersama Good Will Hunting, Minnie Driver. Beliau kemudiannya mempunyai hubungan selama dua tahun bersama pelakon, Winona Ryder. Dari tahun 2001 sehingga 2003, beliau mempunyai hubungan dengan Odessa Whitmire, bekas pembantu peribadi Billy Bob Thornton dan Ben Affleck.

Matt Damon berkahwin dengan Luciana Bozán Barroso pada Disember 9, 2005. Pasangan ini mempunyai tiga orang anak perempuan: Isabella (l. 2006), Gia Zavala (l. 2008) dan Stella Zavala (l. 2010). Beliau juga mempunyai seorang anak tiri, Alexia Barroso (l. 1999) menerusi perkahwinan Luciana sebelum itu.  Sejak tahun 2012, mereka tinggal di Pacific Palisades, Los Angeles, dimana sebelum ini mereka tinggal di Miami dan New York.

 Filemografi 
 Filem 
 Tahun Tajuk Peranan Catatan  1988 Mystic Pizza Steamer 1988 The Good Mother Pelakon tambahan  1989 Field of Dreams Peminat besbol di Fenway Park Tidak dikredit 1992 School Ties Charlie Dillon 1993 Geronimo: An American Legend Lt. Britton Davis 1996 Glory Daze Edgar Pudwhacker 1996 Courage Under Fire Specialist Ilario 1997 Chasing Amy Shawn Oran - Eksekutif #2 1997 The Rainmaker Rudy Baylor 1997 Good Will Hunting Will Hunting Juga penulis 1998 Saving Private Ryan Private James Francis Ryan 1998 Rounders Mike McDermott 1999 Dogma Loki 1999 The Talented Mr. Ripley Tom Ripley 2000 Titan A.E. Cale Tucker (suara) 2000 The Legend of Bagger Vance Rannulph Junuh 2000 Finding Forrester Steven Sanderson Kameo  2000 All the Pretty Horses John Grady Cole 2001 Jay and Silent Bob Strike Back Dirinya Sendiri  Kameo 2001 Ocean's Eleven Linus Caldwell 2001 The Majestic Luke Trimble (suara)  2002 Gerry Gerry Juga penulis dan editor  2002 Stolen Summer - Penerbit 2002 Spirit: Stallion of the Cimarron Spirit (suara) 2002 The Third Wheel Kevin Penerbit Eksekutif; Juga Kameo  2002 The Bourne Identity Jason Bourne/David Webb  2002 Confessions of a Dangerous Mind Matt, Bachelor #2 Kameo 2003 Stuck on You Bob Tenor 2004 EuroTrip Donny Kameo  2004 Jersey Girl PR Exec #2 Kameo  2004 The Bourne Supremacy Jason Bourne/David Webb  2004 Ocean's Twelve Linus Caldwell 2004 Howard Zinn: You Can't Be Neutral on a Moving Train Pencerita Dokumentari 2005 Magnificent Desolation: Walking on the Moon 3D Al Shepard (suara) Dokumentari 2005 The Brothers Grimm Wilhelm Grimm  2005 Syriana Bryan Woodman 2005 Feast - Penerbit Eksekutif  2006 The Departed Staff Sergeant Colin Sullivan 2006 The Good Shepherd Edward Wilson 2007 Ocean's Thirteen Linus Caldwell 2007 The Bourne Ultimatum Jason Bourne/David Webb  2007 Youth Without Youth Wartawan Majalah Life   2007 Running the Sahara Pencerita Dokumentari; penerbit eksekutif 2008 Che: Part Two Fr. Schwarz  2008 Ponyo Koichi (suara) Dub Bahasa Inggeris 2009 The Informant! Mark Whitacre 2009 Invictus Francois Pienaar 2010 Green Zone Pegawai Roy Miller 2010 Hereafter George Lonegan 2010 True Grit La Boeuf 2010 Inside Job Pencerita Dokumentari 2011 The Adjustment Bureau David Norris 2011 Contagion Mitch Emhoff 2011 Margaret Encik. Aaron  2011 Happy Feet Two Bill the Krill (suara) 2011 We Bought a Zoo Benjamin Mee 2012 Promised Land Steve Butler Juga penulis dan penerbit 2013  Behind the Candelabra Scott Thorson 2013 Elysium Max Da Costa 2013 The Zero Theorem Management 2014 The Monuments Men James Granger 2014 The Man Who Saved the World Dirinya sendiri Dokumentari 2014 Interstellar Dr. Mann 2015 The Martian Mark Watney  2016 Manchester by the Sea - Penerbit 2016 Jason Bourne Jason Bourne/David Webb Juga penulis dan penerbit 2016 The Great Wall William Garin  2017 Bending The Arc - Dokumentari; penerbit eksekutif  2017 Downsizing  Paul Safranek  2017  Surburbicon  Gardner Lodge 2017 Thor: Ragnarok Pelakon Loki Kameo 2018 Unsane Detektif Ferguson Kameo  2018 Deadpool 2 Redneck #1 Kameo; dikreditkan sebagai "Dickie Greenleaf"  2018 Ocean's 8 Linus Caldwell  Kameo; adegan dipadam  2019 Ford v Ferrari Carroll Shelby  2019 Jay and Silent Bob Reboot Loki  Kameo  2021 No Sudden Move Mike Lowen/Mr. Big Kameo 2021 Stillwater Bill Banker  2021 The Last Duel Jean de Carrouges Juga sebagai penulis dan penerbit 2022 Thor: Love and Thunder Pelakon Loki Kameo  2023 Air Sonny Vaccaro Juga sebagai penerbit  2023 Oppenheimer Leslie Groves

 Televisyen 
 Tahun Tajuk Peranan Catatan 1990 Rising Son Charlie Robinson Filem 2001 - 2005, 2015 Project Greenlight 33 episodJuga penerbit eksekutif  2002 Saturday Night Live Diri sendiri (hos) Episod: "Matt Damon/Bruce Springsteen & The E Street Band" 2002 The Bernie Mac Show Diri sendiri Episod: "Keep It on the Short Grass" 2002 Will & Grace Owen Episod: "A Chorus Lie" 2003 - 2009 Journey to Planet Earth Pencerita 8 episod 2007 Arthur Diri sendiri (suara) Episod: "The Making of Arthur/Dancing Fools" 2009 Entourage Diri sendiri Episod: "Give a Little Bit" 2010 - 2011 30 Rock Carol Burnett 4 episod 2011 Saturday Night Live Penagih dadah yang kacak Tidak dikreditEpisod: "Katy Perry/Robyn" 2013 Jimmy Kimmel Live! Diri sendiri (hos) Episod: "Jimmy Kimmel Sucks!" 2013 House of Lies Diri sendiri Episod: "Damonschildren.org" 2013 Behind the Candelabra Scott Thorson Filem 2014 Years of Living Dangerously Diri sendiri Episod: "A Dangerous Future" 2015 Galaxy World of Alisa Ber dan Ik Dub Bahasa Inggeris British dan Amerika

 Rujukan 

 Bacaan lanjut 
 Altman, Sheryl and Berk, Sheryl. Matt Damon and Ben Affleck: On and Off Screen. HarperCollins Publishers, 1998. ISBN 0-06-107145-5.
 Bego, Mark. Matt Damon: Chasing a Dream. Andrews Mcmeel Pub, 1998. ISBN 0-8362-7131-9.
 Diamond, Maxine and Hemmings, Harriet. Matt Damon a Biography. Simon Spotlight Entertainment, 1998. ISBN 0-671-02649-6.
 Nickson, Chris. Matt Damon: An Unauthorized Biography. Renaissance Books, 1999. ISBN 1-58063-072-3.

 Pautan luar 



 Matt Damon di Moviefone

Category:Kelahiran 1970
Category:Pelakon lelaki Amerika Syarikat
Category:Pelakon filem Amerika Syarikat
Category:Penerbit filem Amerika Syarikat
Kategori:Penulis skrip lelaki Amerika Syarikat
Category:Pelakon suara Amerika Syarikat
Category:Orang hidup